Arthur E. Andersen

For revisorkonsernet, gå til Arthur Andersen

Arthur Edward Andersen (født 30. mai 1885, død 10. januar 1947) var en norsk-amerikansk næringslivsleder og grunnlegger av revisjonsselskapet Arthur Andersen.Arthur Andersen LLP Company History (Funding Universe) 

 Biografi 
Andersen ble født i Plano i Illinois. Foreldrene John William og Mary Aabye Andersen hadde immigrert til USA fra Drammen, Norge i 1881. I en alder av 16 år ble han foreldreløs. 

I 1917, etter at han hadde tatt kveldskurs i mens han var i full jobb, fullførte han utdanningen på Kellogg School på Northwestern University med en bachelorgrad i økonomi. Arthur Anderson: Challenging the Status Quo  (Moore, Mary Virginia and John Crampton)  

Han jobbet som postmann på dagen og studerte på kvelden. Etterhvert ble han ansatt som controller i Allis-Chalmers i Chicago hvor han ble involvert i arbeidet til uavhengige offentlige regnskapsførere. I 1908, 23 år gammel, ble han sertifisert som offentlig regnskapsfører, som en yngste offentlige sertifiserte regnskapsfører i Illinois. I 1913 kjøpte han The Audit Company of Illinois, sammen med Clarence Delaney, for å danne Andersen, Delaney & Co, som ble Arthur Andersen & Co. i 1918. Arthur Andersen:Challenging The Status Quo (Mary Virginia Moore and John Crampton)

I tillegg til å jobbe som regnskapsfører, foreleste han på Northwestern University som foreleser (1909-12), assistant professor (1912-15) og professor (1915-22). Han var også leder for Institutt for regnskap fra 1912 til 1922, da han sluttet for å konsentrere seg om jobber som regnskapsfører.<ref>{{Kilde www |url=http://fisher.osu.edu/departments/accounting-and-mis/the-accounting-hall-of-fame/membership-in-hall/arthur-edward-andersen/ |tittel=Hall of Fame (Fisher College of Business) |besøksdato=2012-12-04 |arkiv-url=https://web.archive.org/web/20130219022839/http://fisher.osu.edu/departments/accounting-and-mis/the-accounting-hall-of-fame/membership-in-hall/arthur-edward-andersen |arkivdato=2013-02-19 |url-status=død }}</ref>

Han ble utnevnt til æresdoktor i jus av Luther College ii 1938 og av Northwestern University, Grinnell College og St. Olaf College i 1941. Han ble tildelt kommandør av St. Olavs Orden i 1940.

 Utvalgte verker 
 Complete Accounting Course (1917) 
 Financial and Industrial Investigations (1924) 
 The Major Problem Created by the Machine Age (1931) 
 Duties and Responsibilities of the Comptroller (1934) 
 The Future of our Economic System (1934)
 Present Day Problems Affecting the Presentation and Interpretation of Financial Statements (1935)
 A Layman Speaks (1941)

 Referanser 

Kategori:Forretningsfolk fra USA
Kategori:Personer fra Chicago
Kategori:Personer fra Kendall County i Illinois
Kategori:Personer fra USA av norsk opphav
Kategori:Personer fra USA av dansk opphav
Kategori:Fødsler i 1885
Kategori:Dødsfall i 1947